|  |  |  |
| --- | --- | --- |
| **ALERTĂ 25.02.2022**  UNCLASSIFIED / NECLASIFICAT | **HermeticWiper malware** | Icon  Description automatically generated |

Un nou malware destructiv numit **HermeticWiper (alias KillDisk.NCV)** este folosit activ în contextul escaladării conflictului militar din **Ucraina** pentru atacuri cibernetice care au ca țintă organizații guvernamentale și private, afectând factori de decizie, personal tehnic dar și utilizatori obișnuiți.

**HermeticWiper** este un executabil mic, de aproximativ 115KB, semnat digital cu un certificat emis către "Hermetica Digital Ltd" și valabil în perioada aprilie 2021 - aprilie 2022.

Malware-ul se folosește de un driver legitim (asociat cu software-ul EaseUS Partition Master) pentru a corupe datele de pe harddisk-uri, inclusiv zona MBR (Master Boot Record). Pasul final al atacului cu **HermeticWiper** este inactivarea computer-ului victimă prin repornirea acestuia.

Atacurile cu **HermeticWiper** au fost cel mai probabil pregătite cu câteva luni în avans, atacatorii obținând acces la rețelele / infrastructura victimelor încă din noiembrie 2021, exploatând inițial vulnerabilități cunoscute ale serverelor **Microsoft Exchange** sau **Apache Tomcat**.

Accesul inițial a fost, de obicei, urmat de furt de credențiale de acces, mișcare laterală și web shells. **HermeticWiper** se propagă la nivel de **Active Directory** prin intermediul **Group Policy Objects (GPO).** Aceasta este o indicație a faptului că atacul este inițiat când atacatorii au preluat deja controlul parțial sau complet asupra rețelei / infrastructurii informatice.

Până în acest moment, Directoratul nu a înregistrat la nivelul României atacuri **HermeticWiper**.

**RECOMANDĂRI**

* Creați, actualizați, întrețineți și exersați periodic capacitățile de răspuns la incidente cibernetice, precum și planurile de continuitate și reziliență în cazul pierderii accesului sau controlului rețelei / infrastructurii informatice.
* Revizuiți strategia de back-up implementată la nivel de organizație, având în vedere că datele afectate / șterse de **HermeticWiper** nu pot fi recuperate.
* Aplicați imediat update-urile de securitate necesare pentru software-ul utilizat, în special pentru serverele **Microsoft Exchange** sau **Apache Tomcat**.
* Urmăriți indicatorii de compromis (IOC) **HermeticWiper** pe care Directoratul i-a inclus în această alertă sau cei comunicați de furnizorii de soluții de securitate cibernetică.
* Urmăriți, în paralel cu indicatorii de compromis **HermeticWiper**, și indicatorii de compromitere de rețea (de tip IP sau domenii) pentru care recomandăm includerea acestora în listele de tip threat intelligence ale echipamentelor de securitate din cadrul organizației dumneavoastră.
* Folosiți un scanner de IOC-uri (cum ar fi „[LOKI Open-Source IOC Scanner](https://github.com/Neo23x0/Loki)”) pentru a automatiza monitorizarea indicatorilor de compromis în cadrul infrastructurii IT.
* Monitorizați atent fluxurile de date și componentele interconectate direct cu parteneri ucraineni și/sau situate în rețelele ucrainene, dar și celelalte conexiuni către exterior.
* Aplicați principiul celui mai mic privilegiu pentru toate sistemele cheie cu posibilitate de acces la distanță pe care le gestionați.
* Contactați imediat Directoratul, în cazul în care ați fost afectați de un atac cu **HermaticWiper**.

**Indicatori de compromis (IOC)**

* **SHA256 malware:**  
  1bc44eef75779e3ca1eefb8ff5a64807dbc942b1e4a2672d77b9f6928d292591  
  0385eeab00e946a302b24a91dea4187c1210597b8e17cd9e2230450f5ece21da  
  a64c3e0522fad787b95bfb6a30c3aed1b5786e69e88e023c062ec7e5cebf4d3e  
  3c557727953a8f6b4788984464fb77741b821991acbf5e746aebdd02615b1767  
  2c10b2ec0b995b88c27d141d6f7b14d6b8177c52818687e4ff8e6ecf53adf5bf
* **SHA256 drivere EaseUS:**  
  b01e0c6ac0b8bcde145ab7b68cf246deea9402fa7ea3aede7105f7051fe240c1  
  b6f2e008967c5527337448d768f2332d14b92de22a1279fd4d91000bb3d4a0fd  
  e5f3ef69a534260e899a36cec459440dc572388defd8f1d98760d31c700f42d5  
  fd7eacc2f87aceac865b0aa97a50503d44b799f27737e009f91f3c281233c17d  
  8c614cf476f871274aa06153224e8f7354bf5e23e6853358591bf35a381fb75b  
  23ef301ddba39bb00f0819d2061c9c14d17dc30f780a945920a51bc3ba0198a4  
  96b77284744f8761c4f2558388e0aee2140618b484ff53fa8b222b340d2a9c84  
  2c7732da3dcfc82f60f063f2ec9fa09f9d38d5cfbe80c850ded44de43bdb666d
* **Certificat digital:**  
  Nume: Hermetica Digital Ltd  
  Thumbprint: 1AE7556DFACD47D9EFBE79BE974661A5A6D6D923  
  Serial Number: 0C 48 73 28 73 AC 8C CE BA F8 F0 E1 E8 32 9C EC

[**alerts@dnsc.ro**](mailto:alerts@dnsc.ro)

**Telefon 1911**

#DNSC #alert #cybersecurity #HermeticWiper